EUROPA-KOMMISSIONEN Bruxelles, den 1.7.2022 COM(2022) 450 final 2022/0213(COD) Forslag til EUROPA-PARLAMENTETS OG RÅDETS AFGØRELSE om ekstraordinær makrofinansiel bistand til Ukraine



BEGRUNDELSE 1.FORSLAGETS BEGRUNDELSE OG FORMÅL •Forslagets begrundelse og formål EU's støtte til Ukraine i den nuværende ekstraordinære situation indgår i stærke langsigtede forbindelser. Ukraine har siden 2014 udviklet et stærkt partnerskab med Den Europæiske Union, der går videre end et bilateralt samarbejde og udvikler sig i retning af en gradvis politisk associering og økonomisk integration. Associeringsaftalen mellem EU og Ukraine, som trådte i kraft den 1. september 2017 og omfatter et vidtgående og bredt frihandelsområde, har været det vigtigste redskab til at bringe Ukraine og EU tættere på hinanden. Ud over at fremme dybere politiske bånd, stærkere økonomiske forbindelser og respekt for fælles værdier har aftalen skabt en solid ramme for en ambitiøs reformdagsorden med fokus på bekæmpelse af korruption samt garanti for et uafhængigt retssystem, retsstatsprincippet og et bedre erhvervsklima. EU har udvist vedvarende støtte til Ukraines vigtige strukturreformer, som er afgørende for at tiltrække investeringer, øge produktiviteten og hæve levestandarden på mellemlang og lang sigt. Efter landets ansøgning om medlemskab af Unionen anerkendte Det Europæiske Råd Ukraines perspektiv og tildelte det status som kandidatland. Samarbejdet med Ukraine forventes at blive yderligere uddybet, efterhånden som landet bevæger sig fremad på vejen mod Europa. Ukraines langsigtede økonomiske udvikling og reformorientering har stået over for en enorm udfordring, siden Rusland invaderede landet den 24. februar 2022 i en hidtil uset handling med uberettiget og uprovokeret aggression. Foruden umådelige menneskelige lidelser har krigen i Ukraine allerede forårsaget enorme skader på den fysiske infrastruktur (veje, broer, fabrikker osv.) og på boligejendomme og offentlige bygninger (boliger, skoler, hospitaler osv.). Kampene har også ført til en massiv udvandring af mennesker med mere end 6 millioner internt fordrevne og mere end 7 millioner flygtninge. Udover at påføre økonomien enorme skader har Ruslands angrebskrig mod Ukraine bevirket, at staten har mistet adgangen til de internationale kapitalmarkeder. Det deraf følgende underliggende betalingsbalancefinansieringsgab vil ifølge myndighedernes og IMF's skøn udgøre omkring 39 mia. USD for hele 2022. Ifølge IMF's vurdering ville Ukraine selv kunne finansiere 9 mia. USD heraf ved at foretage et sikkert træk på sine internationale reserver uden at bringe landets makroøkonomiske stabilitet i fare. Bilaterale og multilaterale tilsagn om finansiel støtte til Ukraine i forbindelse med G7-finansministrenes og centralbankchefernes møde den 18.-20. maj er nået op på næsten 20 mia. USD. Tyskland har ydet et tilskud til direkte budgetstøtte på 1 mia. EUR. Andre EU-medlemsstater har også afgivet tilsagn, f.eks. Italien på 200 mio. EUR og Frankrig på 190 mio. EUR. For at yde et bidrag til finansieringen af Ukraines resterende anslåede finansieringsbehov for hele 2022 på ca. 10 mia. USD har Kommissionen til hensigt at forelægge et forslag om en ekstraordinær makrofinansiel bistandstransaktion på op til 9 mia. EUR til Ukraine. For at imødekomme Ukraines umiddelbare og mest presserende finansieringsbehov forelægger Kommissionen som et første skridt Europa-Parlamentet og Rådet dette forslag til afgørelse om at yde yderligere makrofinansiel bistand på op til 1 mia. EUR til Ukraine i form af et langsigtet lån på meget fordelagtige vilkår. Som et andet skridt vil Kommissionen så hurtigt som muligt fremlægge resten af denne meget ekstraordinære pakke i betragtning af dens art og størrelse. Den imødekommer derfor Det Europæiske Råds opfordring fra 23.-24. juni til et hurtigt forslag. Sammen med den makrofinansielle nødbistand på 1,2 mia. EUR, der blev udbetalt tidligere på året, vil den samlede makrofinansielle støtte fra EU til Ukraine siden krigens udbrud nå op på 2,2 mia. EUR og kunne nå op på 10 mia. EUR, når hele den ekstraordinære makrofinansielle bistand til Ukraine bliver operationel. Den finansielle bistand kommer oveni mange andre typer bistand, navnlig humanitær, udviklingsmæssig og forsvarsmæssig bistand, suspension af alle importafgifter på ukrainsk eksport i et år samt andre solidaritetsinitiativer, som f.eks. at afhjælpe transportflaskehalse, således at eksport, navnlig af korn, kan sikres. Denne yderligere makrofinansielle bistand på op til 1 mia. EUR betragtes som den første del, og Kommissionen agter at fremsætte et forslag til den anden del af den ekstraordinære makrofinansielle bistand, så snart det er muligt. Denne første del af den ekstraordinære makrofinansielle bistand har til formål at yde hurtig finansiel bistand i en situation med akutte finansieringsbehov og sikre, at den ukrainske stats mest kritiske funktioner fortsat opretholdes. Den vil have en rådighedsperiode på et år og vil blive udbetalt som en enkelt rate, som kan opdeles i en eller flere trancher. Et aftalememorandum, som aftales med de ukrainske myndigheder, vil indeholde betingelserne for frigivelsen af raten og bistanden. Dette aftalememorandum vil omfatte øget gennemsigtighed og rapportering om anvendelsen af midlerne og vil fastlægge de rapporteringskrav, som denne makrofinansielle bistand vil blive knyttet til. De politiske foranstaltninger til at øge landets modstandsdygtighed og stabilitet, inden for regeringsførelse og retsstatsforhold og i energisektoren fra de 1,2 mia. EUR i makrofinansiel nødbistand, som blev udbetalt i marts og maj 2022, og som ikke er blevet gennemført som følge af force majeure, kan også komme i betragtning. Gennemførelsen af denne makrofinansielle bistand – som den første del af den annoncerede ekstraordinære makrofinansielle i meddelelsen om støtte til og genopbygning af Ukraine – forventes at gå hånd i hånd med den humanitære støtte, som finansieres over instrumentet for naboskab, udviklingssamarbejde og internationalt samarbejde – et globalt Europa (NDICI-GE). Desuden er det en del af den ekstraordinære internationale indsats fra bilaterale donorer og internationale finansielle institutioner for at støtte Ukraine på dette kritiske tidspunkt. Den foreslåede rate på 1 mia. EUR vil blive understøttet af hensættelser fra EU-budgettet under garantien for foranstaltninger udadtil, der er oprettet under NDICI-GE. Disse hensættelser giver EU mulighed for at tilbagebetale investorer i obligationer, der er blevet anvendt til finansiering af MFA-lån i tilfælde af, at et modtagerland ikke opfylder sine tilbagebetalingsforpligtelser over for EU. I den nuværende FFR er der planlagt et generelt program for makrofinansiel bistand på ca. 11 mia. EUR i lån i alt med en tilførselssats på 9 %. På dette grundlag er der øremærket 1 mia. EUR i hensættelser i bestemmelserne om finansiel programmering til MFA-lån til tredjelande under den nuværende FFR. Hensættelserne bør finansieres inden for de grænser, der er fastsat i artikel 31, stk. 5, andet afsnit, i forordning (EU) 2021/947. Denne hensættelse vil tilvejebringe de budgetmidler, der skal understøtte det foreslåede lån til Ukraine. I betragtning af den seneste dramatiske og uforudsigelige udvikling i Ukraine er den tilførselssats på 9 %, der generelt anvendes på lande i en betalingsbalancekrise, imidlertid ikke tilstrækkelig i det foreliggende tilfælde. Dette forslag lægger op til en dækningsgrad på 70 % i form af indbetalte hensættelser under Unionens budget. Denne usædvanligt høje hensættelse anses for at være tilstrækkelig til at begrænse den risiko, der er forbundet med denne yderligere makrofinansielle bistand til Ukraine, i overensstemmelse med principperne om forsvarlig økonomisk forvaltning. Anvendelsen af denne tilførselssats på 70 % i forbindelse med det planlagte låneprogram på op til 1 mia. EUR i form af lån indebærer, at der allerede er et beløb på 700 mio. EUR til rådighed under denne FFR til makrofinansiel bistand til tredjelande, som vil fungere som en stødpude mod potentielle tab på dette nye lån. Denne tilførselssats anvendes i stedet for den generelle regel i artikel 31, stk. 5, tredje afsnit, i forordning (EU) 2021/947. I erkendelse af den ekstremt udfordrende situation, som Ukraine står over for, foreslås det for at begrænse dette låns indvirkning på den finanspolitiske holdbarhed også, at EU-budgettet undtagelsesvis bærer renteomkostningerne som følge af den foreslåede makrofinansielle bistand på op til 1 mia. EUR i form af et lån. På denne måde vil EU yde yderligere finansiel støtte til Ukraine, hvilket bidrager til at forbedre landets offentlige gældsholdbarhed. Kommissionen vil arrangere et lån med lang løbetid for at give Ukraine så lang tid som muligt til at vende tilbage til vækst, genopbygge sin økonomi i overensstemmelse med sine europæiske ambitioner og maksimere chancerne for fuld tilbagebetaling. Efter vedtagelsen af dette forslag og afslutningen af alle dermed forbundne formaliteter (undertegnelse af aftalememorandummet, låneaftalens ikrafttræden) vil Kommissionen tilrettelægge dette lån hurtigst muligt i betragtning af Ukraines behov. Kommissionen vil gå videre med forberedelserne til tilrettelæggelsen af den resterende pakke af ekstraordinære makrofinansielle bistandslån så hurtigt som muligt. •Generel baggrund Den økonomiske situation i Ukraine er blevet dramatisk forværret efter Ruslands angrebskrig. Ukraines BNP skønnes uofficielt at være faldet med 35-40 % på årsbasis i marts-april. Inflationen steg til 18,0 % på årsbasis i maj. Den ukrainske centralbank suspenderede inflationsmålet i konfliktens varighed og opretholdt den primære refinansieringsrente på 10 % indtil den 3. juni, hvor den hævede renten til 25 % for at dæmpe efterspørgslen efter udenlandsk valuta, som var begyndt at tage til i anden halvdel af maj. Den lovede også at erhverve statsobligationer i tilfælde af utilstrækkelig privat efterspørgsel og købte faktisk svarende til ca. 4,1 mia. USD af disse obligationer. En del af den efterfølgende monetære budgetfinansiering blev imidlertid absorberet af centralbankens FX-salgsinterventioner, som tegner sig for et samlet fald i de officielle internationale reserver på ca. 4 mia. USD mellem udgangen af januar og udgangen af maj til 25,1 mia. USD. Ruslands angrebskrig udløste betydelige finansieringsbehov for det ukrainske budget, hvilket afspejler sig i et betydeligt eksternt finansieringsgab. På den ene side resulterede krigen i en betydelig nedgang i de offentlige indtægter, selv om dette til en vis grad er politikdrevet som en hjælpeforanstaltning for SMV'er (momsmoratorier, fritagelse for told). På den anden side steg udgifterne markant for at dække Ukraines ekstraordinære militære og humanitære behov, herunder den sociale støtte til internt fordrevne personer og højere udgifter til lønbeskyttelse. Det deraf følgende betalingsbalancefinansieringsgab anslås af myndighederne og IMF at beløbe sig til omkring 39 mia. USD for hele 2022. Ifølge IMF's vurdering ville Ukraine selv kunne finansiere 9 mia. USD heraf ved at foretage et sikkert træk på sine internationale reserver uden at bringe landets makroøkonomiske stabilitet i fare. Bilaterale og multilaterale tilsagn om finansiel støtte til Ukraine i forbindelse med G7-finansministrenes og centralbankchefernes møde den 18.-20. maj er nået op på næsten 20 mia. USD. Tyskland har ydet et tilskud til direkte budgetstøtte på 1 mia. EUR. Andre EU-medlemsstater har også afgivet tilsagn, f.eks. Italien på 200 mio. EUR og Frankrig på 190 mio. EUR. For at yde et betydeligt bidrag til finansieringen af Ukraines resterende anslåede finansieringsbehov for hele 2022 på ca. 10 mia. USD agter Kommissionen, navnlig som opfordret af Det Europæiske Råd den 23. og 24. juni, at yde Ukraine ekstraordinær makrofinansiel bistand på op til 9 mia. EUR i form af langfristede lån på meget fordelagtige vilkår. For at imødekomme Ukraines umiddelbare og mest presserende finansieringsbehov er det nuværende forslag om yderligere makrofinansiel bistand på op til 1 mia. EUR i form af et lån den første del. Kommissionen agter snart at fremsætte et passende forslag vedrørende resten af den ekstraordinære makrofinansielle bistand til Ukraine. Formålet er at bidrage til finansieringen af Ukraines mest presserende og umiddelbare finansieringsbehov, samtidig med at der tages hensyn til de disponible midler i Unionens budget. De betydelige bidrag fra internationale donorer til finansieringen af Ukraines samlede betalingsbalancefinansieringsgab kunne begrænse den negative inflationsmæssige og samlede destabiliserende virkning, som ville kunne sikres, hvis det blev finansieret fuldt ud gennem valutaudskrivning af centralbanken. •Sammenhæng med de gældende regler på samme område Dette forslag om makrofinansiel bistand til Ukraine følger afgørelse (EU) 2022/313 om makrofinansiel bistand til Ukraine på 1,2 mia. EUR i form af lån, som blev udbetalt fuldt ud i to trancher i marts og maj 2022. Denne yderligere makrofinansielle bistand som en første fase i gennemførelsen af den planlagte ekstraordinære makrofinansielle bistand styrker Unionens foranstaltninger med henblik på direkte humanitær bistand, udviklings- og forsvarsstøtte samt Unionens initiativer til at koordinere multilaterale aktioner såsom "stand-up for Ukraine".

•Sammenhæng med Unionens politik på andre områder Ydelse af yderligere støtte til Ukraine i form af et langfristet lån på meget fordelagtige vilkår på nuværende tidspunkt kan hjælpe de ukrainske myndigheder med at overvinde de betydelige finansieringsudfordringer, der opstår som følge af den russiske angrebskrigs forløb og virkninger. Ved at støtte myndighedernes bestræbelser på at opretholde et stabilt makroøkonomisk miljø øger den foreslåede makrofinansielle bistand desuden merværdien af EU's samlede engagement i Ukraine og forbedrer effektiviteten af andre former for finansiel bistand fra EU til landet, herunder budgetstøttetransaktioner og tilskud, der er til rådighed gennem eksterne finansielle instrumenter under den nuværende flerårige finansielle ramme for 2021-2027. Den foreslåede makrofinansielle bistand indgår i et bredere EU-initiativ om hjælp og genopbygning til fordel for Ukraine, og den er en integrerende del af den samlede internationale bistand til Ukraine. 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET •Retsgrundlag Artikel 212 i TEUF udgør et passende retsgrundlag for finansiel bistand til tredjelande. Ruslands uprovokerede og uberettigede militære aggression kræver, at der ydes yderligere finansiel bistand til Ukraine. For at styrke disse foranstaltningers budgetmæssige holdbarhed er det også nødvendigt at øge dækningsgraden for det supplerende makrofinansielle bistandslån til 70 % gennem indbetalte hensættelser på Unionens budget. •Nærhedsprincippet (for områder, der ikke er omfattet af enekompetence) Nærhedsprincippet er overholdt, eftersom målsætningerne om at genskabe makroøkonomisk stabilitet på kort sigt i Ukraine ikke i tilstrækkelig grad kan nås af medlemsstaterne på egen hånd og bedre kan nås af Den Europæiske Union. De vigtigste årsager hertil er de budgetmæssige begrænsninger på nationalt plan og behovet for en stærk donorkoordinering for at maksimere bistandens omfang og effektivitet og samtidig begrænse byrden for de ukrainske myndigheders administrative kapacitet, som er meget presset under de nuværende omstændigheder. •Proportionalitetsprincippet Forslaget er i overensstemmelse med proportionalitetsprincippet: Det er begrænset til det minimum, der er nødvendigt for at nå målsætningerne om at opretholde makroøkonomisk stabilitet på kort sigt, og går ikke videre, end hvad der er nødvendigt for at nå dette mål. Som identificeret af Kommissionen på grundlag af estimater foretaget af myndighederne og bekræftet af IMF, svarer den foreslåede makrofinansielle bistand på op til 1 mia. EUR sammen med den kommende resterende del af den planlagte ekstraordinære makrofinansielle bistand til tæt ved halvdelen af det anslåede tilbageværende finansieringsgab for 2022. Denne andel er i overensstemmelse med almindelig praksis for byrdefordeling i forbindelse med makrofinansielle bistandstransaktioner (for et land med en associeringsaftale er 60 % den øvre grænse ifølge Økofinrådets konklusioner af 8. oktober 2002), når der tages hensyn til tilsagn om bistand til Ukraine fra andre bilaterale og multilaterale donorer. •Valg af retsakt Projektfinansiering eller teknisk bistand vil hverken være egnet eller tilstrækkelig til at opfylde de bredere makrofinansielle mål for denne makrofinansielle bistand eller den foreslåede samlede ekstraordinære makrofinansielle bistand. Den vigtigste merværdi af den makrofinansielle bistand i forhold til andre EU-instrumenter er, at den hurtigt vil lette de eksterne finansieringspres og bidrage til at sikre en fortsat stabil makrofinansiel ramme, bl.a. ved at fremme en holdbar betalingsbalance- og budgetsituation inden for en passende ramme for rapporteringskrav. Ved at bidrage til indførelsen af en passende overordnet politisk ramme kan den makrofinansielle bistand øge effektiviteten af de aktioner, der finansieres i Ukraine under andre finansielle EU-instrumenter med et mere snævert sigte. Ved at iværksætte transaktionen på meget lempelige vilkår med længere løbetider og et tilskud til dækning af renteomkostninger mindskes indvirkningen på landets gældsholdbarhed. Det forekommer derfor berettiget hurtigt at yde den hårdt tiltrængte og meget betydelige finansielle støtte gennem den makrofinansielle bistands meget gunstige lånestruktur, navnlig i betragtning af de begrænsninger, som det internationale samfund, herunder EU, står over for med hensyn til at yde betydelig gavebistand. 3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER •Efterfølgende evalueringer/kvalitetskontrol af gældende lovgivning Tidligere efterfølgende evalueringer af tidligere makrofinansielle bistandstransaktioner til Ukraine har vist, at de generelt var yderst relevante med hensyn til mål, finansieringsramme og politiske målsætninger. De har været afgørende for, at Ukraine har kunnet håndtere sine betalingsbalanceproblemer og gennemføre centrale strukturreformer for at stabilisere økonomien og forbedre holdbarheden i landets stilling over for udlandet. De muliggjorde finanspolitiske besparelser og finansielle fordele og fungerede som katalysator for yderligere finansiel støtte og øget investortillid. De betingelser, der var knyttet til den makrofinansielle bistand, var i fuld overensstemmelse med det tilsvarende IMF-program og skabte en politisk forstærkende virkning, som har bidraget til, at de ukrainske myndigheder har gennemført vigtige reformer, navnlig på områder, der ikke er omfattet af andre internationale donorprogrammer. •Høringer af interesserede parter Denne ekstraordinære makrofinansielle bistand ydes som en integrerende del af den internationale støtte til Ukraine. Under udarbejdelsen af dette forslag har Kommissionens tjenestegrene rådført sig med IMF, Verdensbanken og andre bilaterale og multilaterale donorer med betydelig makrofinansiel ekspertise, herunder med hensyn til den ukrainske økonomi. Den har desuden været i løbende kontakt med de ukrainske myndigheder.

•Indhentning og brug af ekspertbistand Kommissionens tjenestegrene har baseret dette forslag på en omhyggelig analyse, som er foretaget sammen med IMF og de kompetente internationale institutioner, af Ukraines finansieringsbehov og bredere makrofinansielle situation. Kommissionens tjenestegrene har også indledt drøftelser med deres modparter i de risikoafdelinger i internationale finansielle institutioner, der har omfattende eksponeringer i Ukraine. Formålet med disse drøftelser har været at forstå, hvordan disse institutioner vil yde og forvalte deres eksponeringer mod Ukraine. Disse drøftelser har vist, i hvilket omfang de enkelte institutioners institutionelle tilgang afhænger af, hvordan deres balance er eksponeret for tabenes indvirkning på Ukraines eksponeringer. Nogle institutioner nyder godt af hel eller delvis modgaranti mod deres eksponering eller nyder godt af andre former for beskyttelsesforanstaltninger (Ukraines reserver hos IMF). Situationen i EU, som har finansieret makrofinansielle bistandslån gennem back-to-back-långivning, betyder, at EU befinder sig i en enestående situation med at sikre en stabil og forudsigelig betalingsstrøm til sine obligationsinvestorer i henhold til en fast og regelmæssig tidsplan i tilfælde af manglende betalinger fra lånemodtagerne. For hurtigt at kunne yde denne yderligere makrofinansielle bistand som et første skridt i tilrettelæggelsen af den samlede ekstraordinære MFA-pakke på et sikkert budgetgrundlag er Unionen nødt til at anvende en tilførselssats på 70 % på denne yderligere eksponering for Ukraine. I overensstemmelse med kravene i finansforordningen vil Kommissionens tjenestegrene under gennemførelsen af bistanden foretage en operationel vurdering af Ukraines finansielle og administrative kredsløb for at sikre, at de eksisterende procedurer for forvaltning af programbistand, herunder makrofinansiel bistand, giver tilstrækkelige garantier, også under hensyntagen til de ekstraordinære omstændigheder i forbindelse med krigen. Dette vil gøre det muligt at ajourføre tidligere vurderinger, som konkluderede, at de finansielle kredsløb og procedurer i Ukraine er baseret på sunde principper og derfor anses for at være velegnede med henblik på makrofinansiel bistand. •Konsekvensanalyse Unionens makrofinansielle bistand er et ekstraordinært nødinstrument til at håndtere alvorlige betalingsbalanceproblemer i tredjelande. I lyset af de særlige og hastende omstændigheder er dette forslag om makrofinansiel bistand ikke underlagt et krav om gennemførelse af en konsekvensanalyse efter Kommissionens retningslinjer for bedre regulering (SWD(2015) 111 final), da det ud fra et politisk perspektiv er bydende nødvendigt at skride hastigt til værks i en situation, som kræver en hurtig reaktion. Mere generelt bygger Kommissionens forslag om makrofinansiel bistand på erfaringer fra efterfølgende evalueringer foretaget i forbindelse med tidligere aktioner i EU's naboområde. Denne makrofinansielle bistand vil bidrage til, i den nuværende ekstraordinære situation, at lette Ukraines finansieringsbehov på kort sigt. De rapporteringskrav, der skal aftales i aftalememorandummet, har til formål at sikre støttens effektivitet, gennemsigtighed og ansvarlighed. Denne yderligere makrofinansielle bistand og den efterfølgende del af den ekstraordinære makrofinansielle bistand bør bygge på resultaterne af de seks makrofinansielle bistandsprogrammer siden 2015, herunder den seneste covid-19-bistand og den makrofinansielle bistand i begyndelsen af 2022. Forslaget blev ikke støttet af en konsekvensanalyse. Anvendelsen af en tilførselssats på 70 % følger efter en grundig finansiel risikovurdering af udestående forpligtelser. •Målrettet regulering og forenkling Forslaget er ikke knyttet til målrettet regulering og forenkling. •Grundlæggende rettigheder Lande, der er omfattet af den europæiske naboskabspolitik, kan komme i betragtning til makrofinansiel bistand. Det er en forudsætning for at yde makrofinansiel bistand, at det bistandsberettigede land respekterer effektive, demokratiske mekanismer – herunder et parlamentarisk flerpartisystem – og retsstatsprincippet, samt sikrer respekt for menneskerettighederne. Det fornyede engagement med hensyn til reformer og den stærke politiske vilje, som de ukrainske myndigheder udviser, og som navnlig kan ses af den vellykkede gennemførelse af de strukturpolitiske betingelser, der var knyttet til det makrofinansielle nødbistandsprogram i forbindelse med covid-19, på områder som retsvæsen, god regeringsførelse, retsstatsprincippet og bekæmpelse af korruption, er et klart positivt tegn. På samme måde sender de bestræbelser, der er gjort for at understøtte deres ansøgning om EU-medlemskab, navnlig ved at give et udførligt svar på to meget omfattende og detaljerede spørgeskemaer, et klart tegn på myndighedernes vilje til at følge og opfylde Ukraines europæiske ambitioner. Siden den russiske aggression har de ukrainske myndigheder udvist en imponerende grad af modstandsdygtighed og er fortsat fast besluttet på at fortsætte disse reformer på en gennemsigtig måde og i overensstemmelse med EU's standarder. Med henblik herpå anses de politiske forudsætninger for en makrofinansiel bistandstransaktion for at være opfyldt på nuværende tidspunkt. 4.VIRKNINGER FOR BUDGETTET Midlerne til dette beløb på op til 1 mia. EUR i yderligere makrofinansiel bistand til Ukraine vil blive lånt på kapitalmarkederne og videreudlånt til Ukraine. Som en fravigelse af artikel 31, stk. 5, tredje afsnit, i forordning (EU) 2021/947 anvendes der en forhøjet hensættelse på 70 %, som er nødvendig for at afspejle de højere risici, der er forbundet med dette lån. Den nødvendige hensættelse vil blive øremærket under instrumentet for naboskab, udviklingssamarbejde og internationalt samarbejde (NDICI-et globalt Europa) svarende til et samlet beløb på 700 mio. EUR (budgetpost 14 02 01 70 NDICI – Et globalt Europa – tilførsler til den fælles hensættelsesfond). I overensstemmelse med principperne om forsvarlig økonomisk forvaltning er budgetbeskyttelsen gennem en forhøjet tilførselssats på 70 % nødvendig for at afspejle den mere akutte risiko for tab på dette lån sammenlignet med traditionel makrofinansiel bistand til lande, der undergår en betalingsbalancekrise, og som typisk kommer oven i et udbetalende IMF-program. Dette tilførselsniveau giver en høj grad af tillid til, at alle skyldige beløb til investorer, der køber obligationerne, og som anvendes til at finansiere det nye lån, vil blive tilbagebetalt fuldt ud og til tiden. Den højere tilførselssats vil være en passende reaktion på de regnskabsmæssige tab på ikke-tilbagebetalte lån, der skal dækkes af EU-budgettet. Hvis en modtager ikke betaler, skal Unionens regnskaber indregne et tab for det fulde lånebeløb i overensstemmelse med de internationale finansielle standarder, der gælder for Unionens budgetkonti (IPSAS). Eftersom den højere tilførselssats for den makrofinansielle bistand er af særlig karakter, bør de finansielle forpligtelser, der følger af den makrofinansielle bistand efter denne afgørelse, dækkes særskilt fra andre finansielle forpligtelser under garantien for foranstaltninger udadtil. Det er navnlig hensigtsmæssigt at anvende hensættelserne i den fælles hensættelsesfond i forbindelse med denne makrofinansielle bistand udelukkende til finansielle forpligtelser i henhold til denne afgørelse i stedet for at anvende den generelle regel i artikel 31, stk. 6, i forordning (EU) 2021/947 og ikke at anvende den effektive tilførselssats i stedet for at anvende den generelle regel i finansforordningens artikel 213. Derudover bør der undtagelsesvis ydes en rentegodtgørelse som anført nedenfor over det rammebeløb, der er omhandlet i artikel 6, stk. 2, litra a), første led, i forordning (EU) 2021/947 i FFR-perioden 2021-2027. Der vil blive givet afkald på de administrative omkostninger i forbindelse med låntagning og långivning, og de vil således ikke blive inddrevet fra Ukraine. De vil blive afholdt under de respektive administrative budgetposter. 5.ANDRE FORHOLD •Planer for gennemførelsen og foranstaltninger til overvågning, evaluering og rapportering Som et første skridt i gennemførelsen af den fulde ekstraordinære makrofinansielle bistand til Ukraine stiller Den Europæiske Union denne yderligere makrofinansielle bistand i henhold til denne afgørelse til rådighed for Ukraine for et samlet beløb på op til 1 mia. EUR i form af et langfristet lån. Denne bistand, som efter planen skal udbetales som en enkelt rate, der kan opdeles i en eller flere trancher, vil bidrage til at dække Ukraines resterende eksterne finansieringsbehov i 2022. Denne rate frigives hurtigt efter godkendelsen af dette forslag og ikrafttrædelsen af det tilsvarende aftalememorandum, som vil indeholde bestemmelser om rapporteringskravene. Bistanden vil blive forvaltet af Kommissionen. Der vil gælde specifikke bestemmelser om forebyggelse af svig og andre uregelmæssigheder i overensstemmelse med finansforordningen.

Kommissionen vil arbejde tæt sammen med de internationale finansielle institutioner og de nationale myndigheder for at overvåge den relevante udvikling og anvendelsen af de krav og betingelser, der er aftalt i aftalememorandummet. •Forklarende dokumenter (for direktiver) Ikke relevant •Nærmere redegørelse for de enkelte bestemmelser i forslaget I afgørelsen fastsættes reglerne for den makrofinansielle bistand. Artikel 1 indeholder hovedelementerne i denne makrofinansielle bistand. Artikel 2 indeholder bestemmelser om opfyldelse af de politiske betingelser, der er nødvendige for udbetalingen af den makrofinansiel bistand. Artikel 3 indeholder klart definerede rapporterings- og overvågningskrav, som skal fastsættes i et aftalememorandum. Artikel 4 fastsætter de nødvendige betingelser for udbetaling af denne makrofinansielle bistand. Artikel 5 indeholder reglerne for lånoptagelses- og långivningstransaktionerne. Artikel 6 fastsætter et krav om, at Europa-Kommissionen foretager en operationel vurdering under gennemførelsen af den makrofinansielle bistand. Artikel 7 indeholder specifikke regler om tilførsler til den fælles hensættelsesfond. Artikel 8 fastsætter, at et udvalg skal bistå Kommissionen, i overensstemmelse med udvalgsprocedurerne. I artikel 9 beskrives Kommissionens rapporteringsforpligtelser over for Europa-Parlamentet og Rådet under gennemførelsen af denne makrofinansielle bistand til Ukraine. I artikel 10 præciseres vilkårene for ikrafttrædelsen af denne makrofinansielle bistand. 2022/0213 (COD) Forslag til EUROPA-PARLAMENTETS OG RÅDETS AFGØRELSE om ekstraordinær makrofinansiel bistand til Ukraine

EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 212, under henvisning til forslag fra Europa-Kommissionen, efter fremsendelse af udkast til lovgivningsmæssig retsakt til de nationale parlamenter, efter den almindelige lovgivningsprocedure, og ud fra følgende betragtninger: (1)En associeringsaftale mellem Unionen og Ukraine ("associeringsaftalen"), som omfatter et vidtgående og omfattende frihandelsområde, trådte i kraft den 1. september 2017. Eftersom Det Europæiske Råd den 23. juni besluttede at anerkende Ukraines europæiske perspektiv og at tildele Ukraine status som kandidatland, bør landet betragtes som berettiget til at modtage makrofinansiel bistand fra Unionen. (2)I foråret 2014 indledte Ukraine et ambitiøst reformprogram med det formål at stabilisere landets økonomi og forbedre borgernes indkomstmuligheder. Korruptionsbekæmpelse samt reformer af forfatningen, valgsystemet og retsvæsenet er blandt de vigtigste prioriteter på dagsordenen. Gennemførelsen af disse reformer blev understøttet af seks på hinanden følgende makrofinansielle bistandsprogrammer, hvorunder Ukraine har modtaget bistand i form af lån for i alt 6,2 mia. EUR. Ved den seneste makrofinansielle nødbistand, der blev stillet til rådighed i en situation med stigende spændinger ved grænsen til Rusland i medfør af Rådets og Europa-Parlamentets og Rådets afgørelse (EU) 2022/313, blev der ydet 1,2 mia. EUR i lån til Ukraine, som blev udbetalt i to rater på hver 600 mio. EUR i marts og maj 2022. (3)Ruslands uprovokerede og uberettigede militære aggression mod Ukraine, som blev indledt den 24. februar 2022, og den krig, der har hersket siden da, har medført et tab af markedsadgang og et drastisk fald i de offentlige indtægter, mens de offentlige udgifter til at afhjælpe den humanitære situation og opretholde kontinuiteten i de statslige tjenester er steget markant. I denne meget usikre og ustabile situation peger IMF's bedste skøn over Ukraines finansieringsbehov i retning af et ekstraordinært finansieringsgab på omkring 39 mia. USD i 2022, hvoraf ca. halvdelen kan dækkes, hvis den hidtil lovede internationale støtte udbetales fuldt ud. Under de nuværende ekstraordinære omstændigheder anses hurtig ydelse af denne første makrofinansielle bistand fra Unionen til Ukraine, som et første trin i gennemførelsen af den fulde ekstraordinære makrofinansielle bistand, for at være en hensigtsmæssig kortsigtet reaktion på Ukraines umiddelbare mest presserende finansieringsbehov og på de betydelige risici for landets makrofinansielle stabilitet. Unionens makrofinansielle bistand vil støtte makrofinansiel stabilisering i Ukraine og styrke landets modstandsdygtighed, og den vil dermed understøtte holdbarheden af Ukraines offentlige gæld og landets evne til i sidste ende at bringe sig i stand til at tilbagebetale dets finansielle forpligtelser. (4)Fastsættelsen af beløbet for Unionens makrofinansielle bistand i denne afgørelse tager hensyn til den kommende fulde ekstraordinære makrofinansielle bistand og er baseret på en kvantitativ vurdering af Ukraines resterende behov for ekstern finansiering, som er foretaget i samarbejde med Den Internationale Valutafond og andre internationale finansielle institutioner, og tager hensyn til landets evne til at finansiere sig selv med egne midler. Den tager også højde for forventede finansielle bidrag fra bilaterale og multilaterale donorer og behovet for at sikre en rimelig byrdefordeling mellem Unionen og andre donorer samt for den allerede eksisterende anvendelse af andre af Unionens eksterne finansieringsinstrumenter i Ukraine og merværdien af Unionens samlede engagement. De ukrainske myndigheders tilsagn om at arbejde tæt sammen med IMF om tilrettelæggelsen og gennemførelsen af kortsigtede nødforanstaltninger og deres hensigt om at samarbejde med IMF om et velegnet økonomisk program, når forholdene tillader det, bør anerkendes. Unionens makrofinansielle bistand bør sigte mod at opretholde makrofinansiel stabilitet og modstandsdygtighed i den nuværende krigstilstand. Kommissionen bør sikre, at Unionens makrofinansielle bistand juridisk og indholdsmæssigt er i overensstemmelse med de vigtigste principper og mål for de foranstaltninger, der træffes som led i de forskellige eksterne foranstaltninger og andre af Unionens relevante politikker. (5)Unionens makrofinansielle bistand bør støtte Unionens eksterne politik over for Ukraine. Kommissionens tjenestegrene og Tjenesten for EU's Optræden Udadtil bør arbejde tæt sammen under hele den makrofinansielle bistandstransaktion med henblik på at koordinere og sikre sammenhæng i Unionens udenrigspolitik. (6)Det bør være en forudsætning for Unionens makrofinansielle bistand, at Ukraine respekterer effektive, demokratiske mekanismer, herunder et parlamentarisk flerpartisystem, samt retsstatsprincippet og sikrer respekt for menneskerettighederne. Den nuværende krigstilstand, og især den nuværende militære undtagelsestilstand, bør ikke påvirke disse principper, selv om magten er koncentreret i den udøvende streng. (7)For at sikre, at Unionens finansielle interesser i forbindelse med denne ekstraordinære makrofinansielle bistand beskyttes effektivt, bør Ukraine vedtage hensigtsmæssige foranstaltninger til at forebygge og bekæmpe svig, korruption og andre uregelmæssigheder i forbindelse med bistanden. Derudover bør det fastsættes, at Kommissionen gennemfører kontrol, at Revisionsretten foretager revision, og at Den Europæiske Anklagemyndighed kan udøve sine beføjelser. (8)Unionens supplerende makrofinansielle bistand, som er første trin i gennemførelsen af den planlagte ekstraordinære makrofinansielle bistand til Ukraine, bør være knyttet til rapporteringskrav, der fastsættes i et aftalememorandum. Formålet med de strengere rapporteringskrav bør i lyset af den nuværende krigssituation være at sikre en effektiv, gennemsigtig og ansvarlig anvendelse af midlerne. Fremtidige makrofinansielle bistandstransaktioner vil indeholde politiske betingelser, som bør have til formål at styrke landets umiddelbare modstandsdygtighed og langsigtede gældsholdbarhed, hvilket vil mindske risiciene i forbindelse med tilbagebetaling af udestående og fremtidige finansielle forpligtelser. (9)For at sikre ensartede betingelser for gennemførelsen af denne afgørelse bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011. (10)Den makrofinansielle bistand på op til 1 mia. EUR efter denne afgørelse udgør en finansiel forpligtelse for Unionen inden for rammerne af den samlede kapacitet af garantien for foranstaltninger udadtil. (11)I overensstemmelse med artikel 210, stk. 3, i Europa-Parlamentets og Rådets forordning (EU, Euratom) 2018/1046 ("finansforordningen") anses eventualforpligtelser, som følger af budgetgarantier eller finansiel bistand, og som bæres af budgettet, for bæredygtige, hvis prognosen for deres udvikling over flere år er i overensstemmelse med fristerne i Rådets forordning (EU, Euratom) 2020/2093 om fastlæggelse af den flerårige finansielle ramme, jf. artikel 312, stk. 2, i TEUF, og med loftet over årlige bevillinger til betalinger i artikel 3, stk. 1, i Rådets afgørelse 2014/335/EU, Euratom. For at sætte Unionen i stand til på finansielt ansvarlig vis at yde betydelig støtte til Ukraine ved hjælp af makrofinansiel bistand og samtidig opretholde Unionens høje kreditværdighed og dermed dens kapacitet til at levere effektiv finansiering i forbindelse med både interne og eksterne politikker, er det vigtigt at sikre en passende beskyttelse af Unionens budget mod materialiseringen af disse eventualforpligtelser og sørge for, at de er finansielt bæredygtige som omhandlet i finansforordningens artikel 210, stk. 3. (12)I overensstemmelse med princippet om forsvarlig økonomisk forvaltning er det, før der ydes yderligere makrofinansiel bistand i form af lån til Ukraine, nødvendigt at styrke den fælles hensættelsesfonds modstandsdygtighed med midler, der står i et rimeligt forhold til risiciene i forbindelse med de eventualforpligtelser, der knytter sig til denne makrofinansielle bistand ydet til Ukraine. Uden en sådan forstærkning vil Unionens budget ikke på et tilstrækkeligt sikkert finansielt grundlag kunne tilvejebringe den bistand, som de krigsrelaterede behov i Ukraine tilsiger. For at beskytte Unionens budget bør dækningen af den fulde ekstraordinære makrofinansielle bistand i form af lån på op til 8,8 mia. EUR til Ukraine, inklusive denne rate på 1 mia. EUR, på grundlag af vurderingen på nuværende tidspunkt udgøre 70 % af låneværdien. (13)Derfor bør tilførselssatsen for dette lån på 1 mia. EUR fastsættes til 70 % i stedet for at anvende den generelle regel i artikel 31, stk. 5, tredje afsnit, i Europa-Parlamentets og Rådets forordning (EU) 2021/947. Det tilsvarende beløb på 700 mio. EUR bør finansieres over det geografiske rammebeløb i henhold til forordning (EU) 2021/947. Beløbet bør afsættes og indbetales i et særligt segment under den fælles hensættelsesfond i perioden op til 2027. (14)I betragtning af den højere tilførselssats for denne rate af makrofinansiel bistand bør de finansielle forpligtelser, der følger af den makrofinansielle bistand efter denne afgørelse, forvaltes særskilt fra andre finansielle forpligtelser under garantien for foranstaltninger udadtil. Det foreslås desuden, at de midler, der er hensat i den fælles hensættelsesfond med henblik på denne makrofinansielle bistand, udelukkende anvendes til finansielle forpligtelser i henhold til denne afgørelse og ikke i overensstemmelse med den generelle regel i artikel 31, stk. 6, i forordning (EU) 2021/947. Følgelig bør midler, der hensættes med henblik på denne makrofinansielle bistand, ikke være baseret på den effektive tilførselssats, der anvendes i henhold til finansforordningens artikel 213.

(15)Målet for denne afgørelse, nemlig at yde supplerende makrofinansiel bistand til Ukraine for især at understøtte landets økonomiske modstandsdygtighed og stabilitet, kan ikke i tilstrækkelig grad opfyldes af medlemsstaterne, men kan på grund af dens omfang og virkninger bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5, stk. 3, i traktaten om Den Europæiske Union (TEU). I overensstemmelse med proportionalitetsprincippet, jf. nævnte artikels stk. 4, går denne afgørelse ikke videre, end hvad der er nødvendigt for at nå dette mål. (16)I betragtning af sagens hastende karakter på grund af de ekstraordinære omstændigheder som følge af Ruslands uprovokerede og uberettigede militære aggression bør der ske fravigelse af den periode på otte uger, der er omhandlet i artikel 4 i protokol nr. 1 om de nationale parlamenters rolle i Den Europæiske Union, der er knyttet som bilag til TEU, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab. (17)I betragtning af den vanskelige situation, som Ukraine befinder sig i på grund af Ruslands angrebskrig, og for at støtte landets langsigtede stabiliseringskurs, er det hensigtsmæssigt at fravige finansforordningens artikel 220, stk. 5, litra e), og at tillade, at Unionen har mulighed for at dække renteomkostningerne i forbindelse med lånet og fritage Ukraine for administrationsomkostninger. Rentegodtgørelsen bør undtagelsesvis ydes som et instrument, der anses for hensigtsmæssigt til at sikre støttens effektivitet, jf. finansforordningens artikel 220, stk. 1, og bør afholdes over Unionens budget. Under den flerårige finansielle ramme for 2021-2027 bør den afholdes over den finansieringsramme, der er omhandlet i artikel 6, stk. 2, litra a), første led, i forordning (EU) 2021/947. Ukraine vil hvert år inden udgangen af marts kunne anmode om rentegodtgørelse og fritagelse for administrationsomkostninger. For at skabe fleksibilitet i tilbagebetalingen af hovedstolen bør det uanset finansforordningens artikel 220, stk. 2, også være muligt at forlænge de lån, der optages på Unionens vegne. (18)I lyset af den presserende situation i Ukraine bør denne afgørelse træde i kraft dagen efter offentliggørelsen i Den Europæiske Unions Tidende — VEDTAGET DENNE AFGØRELSE: Artikel 1 1.Unionen stiller makrofinansiel bistand på højst 1 000 mio. EUR til rådighed for Ukraine ("Unionens makrofinansielle bistand"), i overensstemmelse med stk. 3, for at støtte Ukraines makrofinansielle stabilitet. Unionens makrofinansielle bistand ydes til Ukraine i form af et lån. 2.Med henblik på finansiering af Unionens makrofinansielle bistand tillægges Kommissionen beføjelse til på Unionens vegne at låne de nødvendige midler på kapitalmarkederne eller fra finansielle institutioner og genudlåne dem til Ukraine. Lånet skal have en gennemsnitlig løbetid på højst 25 år. 3.Den finansieringsramme, der er omhandlet i artikel 6, stk. 2, litra a), første led, i forordning (EU) 2021/947, anvendes til at dække omkostningerne ved rentebetalinger i forbindelse med makrofinansiel bistand under den flerårige finansielle ramme for perioden 2021-2027 i form af en rentegodtgørelse som omhandlet i artikel 5, stk. 2, i denne afgørelse. 4.Kommissionen forvalter frigivelsen af Unionens makrofinansielle bistand på en måde, der er i overensstemmelse med de aftaler eller overenskomster, der er indgået mellem Kommissionen og Ukraine i det aftalememorandum, der er omhandlet i artikel 3, stk. 1. 5.Kommissionen holder regelmæssigt Europa-Parlamentet og Rådet underrettet om udviklingen i Unionens makrofinansielle bistand, herunder udbetalingen heraf, og forsyner i god tid disse institutioner med den relevante dokumentation. 6.Unionens makrofinansielle bistand stilles til rådighed fra den første dag efter ikrafttrædelsen af det i artikel 3, stk. 1, omhandlede aftalememorandum i en periode på et år. 7.Sker der i løbet af den periode, hvor den makrofinansielle bistand udbetales, et voldsomt fald i Ukraines finansieringsbehov i forhold til de oprindelige prognoser, nedsætter Kommissionen størrelsen af bistanden eller suspenderer eller annullerer den. Artikel 2 1.Det er en forudsætning for Unionens makrofinansielle bistand, at Ukraine respekterer effektive, demokratiske mekanismer, herunder et parlamentarisk flerpartisystem, og retsstatsprincippet samt sikrer respekt for menneskerettighederne. 2.Kommissionen og Tjenesten for EU's Optræden Udadtil fører tilsyn med, at forudsætningen i stk. 1 opfyldes i hele den periode, hvor Unionen yder makrofinansiel bistand, især før der foretages udbetalinger og under hensyntagen til omstændighederne på stedet og konsekvenserne af den udløste militære undtagelsestilstand. 3.Denne artikels stk. 1 og 2 anvendes i overensstemmelse med Rådets afgørelse 2010/427/EU. Artikel 3 1.Kommissionen aftaler sammen med Ukraine klart definerede rapporteringskrav, som Unionens makrofinansielle bistand skal være knyttet til. Rapporteringskravene fastlægges i et aftalememorandum og vedtages efter undersøgelsesproceduren, jf. artikel 8, stk. 2. 2.Rapporteringskravene skal især sikre en effektiv, gennemsigtig og ansvarlig anvendelse af Unionens makrofinansielle bistand. Kommissionen fører regelmæssigt tilsyn med opfyldelsen af disse rapporteringskrav.

3.De detaljerede finansielle betingelser for Unionens makrofinansielle bistand fastlægges i en låneaftale, der indgås mellem Kommissionen og Ukraine. 4.Kommissionen kontrollerer regelmæssigt gennemførelsen af den makrofinansielle bistand og navnlig af de rapporteringskrav, der er fastsat i aftalememorandummet. Kommissionen underretter Europa-Parlamentet og Rådet om resultaterne af sin kontrol. Artikel 4 1.På de i stk. 3 omhandlede betingelser stiller Kommissionen Unionens makrofinansielle bistand til rådighed i én enkelt rate i form af et lån. Kommissionen fastsætter tidsrammen for udbetaling af raten. Raten kan udbetales i en eller flere trancher. 2.Kommissionen træffer afgørelse om frigivelse af raten ud fra en vurdering af følgende betingelser: (a)opfyldelse af forudsætningen i artikel 2, stk. 1 (b)ikrafttrædelse af aftalememorandummet, som skal indeholde bestemmelser om et rapporteringssystem, der gælder i hele lånets løbetid. 3.Såfremt de betingelser, der er fastsat i stk. 3, ikke opfyldes, suspenderer eller ophæver Kommissionen udbetalingen af Unionens makrofinansielle bistand eller træffer passende foranstaltninger i henhold til låneaftalen. I sådanne tilfælde underretter den Europa-Parlamentet og Rådet om årsagerne til suspenderingen eller ophævelsen. 4.Unionens makrofinansielle bistand udbetales i princippet til Ukraines centralbank. Under iagttagelse af de bestemmelser, der fastlægges i aftalememorandummet, herunder en bekræftelse af de resterende budgetfinansieringsbehov, kan Unionens midler udbetales til Ukraines finansministerium som den endelige modtager. Artikel 5 1.Låntagnings- og långivningstransaktionerne gennemføres i overensstemmelse med finansforordningens artikel 220. 2.Uanset finansforordningens artikel 220, stk. 5, litra e), må Unionen i forbindelse med de lån, der ydes efter denne afgørelse, afholde rentebetalingerne gennem en rentegodtgørelse samt administrationsomkostningerne i forbindelse med låntagning og långivning, bortset fra omkostninger i forbindelse med førtidig tilbagebetaling af lånet. 3.Ukraine kan inden udgangen af marts hvert år anmode Unionen om rentegodtgørelse og dækning af administrationsomkostningerne. 4.Hvis det er nødvendigt, kan Kommissionen uanset finansforordningens artikel 220, stk. 2, forlænge de relevante lån, der er optaget på vegne af Unionen. 5.Kommissionen underretter Europa-Parlamentet og Rådet om udviklingen i de transaktioner, der er omhandlet i stk. 2 og 3. Artikel 6 Under gennemførelsen af Unionens makrofinansielle bistand undersøger Kommissionen ved hjælp af en operationel vurdering, om Ukraine råder over forsvarlige finansielle ordninger, administrative procedurer samt interne og eksterne kontrolmekanismer, der er relevante for denne bistand. Artikel 7 1.I forbindelse med den makrofinansielle bistand, der ydes i form af et lån i henhold til denne afgørelse, anvendes en tilførselssats på 70 % i stedet for den generelle regel i artikel 31, stk. 5, tredje afsnit, i forordning (EU) 2021/947. 2.I stedet for den generelle regel i artikel 31, stk. 6, i forordning (EU) 2021/947 dækkes de finansielle forpligtelser i forbindelse med den makrofinansielle bistand, der ydes i form af et lån i henhold til denne afgørelse, særskilt fra andre finansielle forpligtelser under garantien for foranstaltninger udadtil, og de hensættelser, der er afsat i den fælles hensættelsesfond med henblik på makrofinansiel bistand ydet i form af et lån i henhold til denne afgørelse, anvendes udelukkende til de finansielle forpligtelser, der følger heraf.

3.Uanset finansforordningens artikel 213 finder den effektive tilførselssats ikke anvendelse på midler hensat i den fælles hensættelsesfond med henblik på den makrofinansielle bistand, der ydes i form af et lån i henhold til denne afgørelse. Artikel 8 1.Kommissionen bistås af et udvalg. Dette udvalg er et udvalg som omhandlet i forordning (EU) nr. 182/2011. 2.Når der henvises til dette stykke, finder artikel 5 i forordning (EU) nr. 182/2011 anvendelse. Artikel 9 1.Senest den 30. juni hvert år forelægger Kommissionen som led i sin årlige rapport til Europa-Parlamentet og Rådet en vurdering af gennemførelsen af kapitel I i denne afgørelse i det foregående år, herunder en evaluering af denne gennemførelse. I denne rapport: (a)gennemgås de fremskridt, der er gjort med hensyn til gennemførelsen af Unionens makrofinansielle bistand (b)vurderes Ukraines økonomiske situation og udsigter samt gennemførelsen af de i artikel 3, stk. 1, omhandlede krav og betingelser (c)redegøres der for forbindelsen mellem de krav og betingelser, der er fastlagt i aftalememorandummet, Ukraines aktuelle makrofinansielle situation og Kommissionens afgørelse om frigivelse af raten af Unionens makrofinansielle bistand. 2.Senest to år efter udløbet af rådighedsperioden forelægger Kommissionen Europa-Parlamentet og Rådet en efterfølgende evalueringsrapport, som vurderer resultaterne og effektiviteten af Unionens gennemførte makrofinansielle bistand, og i hvilket omfang den har bidraget til bistandens mål. Artikel 10 Denne afgørelse træder i kraft dagen efter offentliggørelsen i Den Europæiske Unions Tidende. Udfærdiget i Bruxelles, den […]. På Europa-Parlamentets vegne På Rådets vegne Formand Formand FINANSIERINGSOVERSIGT 1.FORSLAGETS/INITIATIVETS RAMME 1.1.Forslagets/initiativets betegnelse

Forslag til Europa-Parlamentets og Rådets afgørelse om makrofinansiel bistand til Ukraine 1.2.Berørt(e) politikområde(r) inden for ABM/ABB-strukturen Politikområde: Økonomi og finans Aktivitet: Internationale økonomiske og finansielle anliggender 1.3.Forslaget/initiativet vedrører:  en ny foranstaltning en ny foranstaltning som opfølgning på et pilotprojekt/en forberedende foranstaltning  en forlængelse af en eksisterende foranstaltning  en sammenlægning eller en omlægning af en eller flere foranstaltninger til en anden/en ny foranstaltning 1.4.Mål 1.4.1.Generelt/generelle mål "Nyt skub i beskæftigelse, vækst og investeringer: at fremme velfærd uden for EU" 1.4.2.Specifikt/specifikke mål Specifikt mål nr. "At fremme velfærd uden for EU" Berørte ABM/ABB-aktiviteter Der er følgende aktivitetsområder med relation til GD ECFIN: a) Støtte makrofinansiel stabilitet og fremme vækstfremmende reformer uden for EU, bl.a. gennem regelmæssige økonomiske dialoger med centrale partnere og ved at yde makrofinansiel bistand og b) Støtte udvidelsesprocessen, gennemføre EU's udvidelses- og naboskabspolitik og EU's øvrige prioriteter i partnerlande ved at foretage økonomiske analyser samt ved evalueringer af politikker og rådgivning.

1.4.3.Forventet/forventede resultat(er) og virkning(er) Angiv, hvilke virkninger forslaget/initiativet forventes at få for modtagerne/målgrupperne. ·Yde makrofinansiel bistand til Ukraine med henblik på at støtte landets økonomiske modstandsdygtighed og stabilitet i en krigssituation. ·Bidrage til at dække Ukraines eksterne finansieringsbehov i 2022 i lyset af en betydelig forværring af landets eksterne balance som følge af den uprovokerede og uberettigede russiske invasion af Ukraine. ·Lette partnerlandets budgetfinansieringsbehov. ·Støtte strukturreformer rettet mod at forbedre den generelle makroøkonomiske forvaltning, styrke den økonomiske styring og gennemsigtighed og forbedre betingelserne for bæredygtig vækst. 1.4.4.Resultatindikatorer Angiv indikatorerne til overvågning af fremskridt og resultater. Myndighederne i Ukraine skal regelmæssigt indberette en række økonomiske indikatorer til Kommissionens tjenestegrene og aflægge rapport om de krav, der er fastlagt i aftalememorandummet. Kommissionens tjenestegrene vil fortsætte sin overvågning af den offentlige finansforvaltning efter den operationelle vurdering af de finansielle kredsløb og administrative procedurer i Ukraine, der blev afleveret i juni 2020. Den foreslåede lovgivningsmæssige afgørelse indeholder bestemmelser om årlig rapportering om den makrofinansielle bistand til Rådet og Europa-Parlamentet, som skal omfatte en vurdering af gennemførelsen af denne foranstaltning. Der vil blive foretaget en uafhængig efterfølgende evaluering af bistanden inden for to år efter frigivelsen af den sidste rate. 1.5.Begrundelse for forslaget/initiativet 1.5.1.Behov, der skal opfyldes på kort eller lang sigt, herunder en detaljeret tidsplan for iværksættelsen af initiativet Udbetalingen af bistanden vil være betinget af, at de politiske forhåndsbetingelser i et aftalememorandum mellem Kommissionen og Ukraines myndigheder er opfyldt. Bistanden skal efter planen udbetales i én enkelt rate. Raten frigives hurtigt efter godkendelsen af dette forslag og ikrafttrædelsen af det tilsvarende aftalememorandum. Bistanden vil blive forvaltet af Kommissionen. Der vil gælde specifikke bestemmelser om forebyggelse af svig og andre uregelmæssigheder i overensstemmelse med finansforordningen. Kommissionen og de ukrainske myndigheder vil blive enige om et aftalememorandum, der fastsætter rapporteringskravene. Kommissionen vil arbejde tæt sammen med de internationale finansielle institutioner og de nationale myndigheder for at overvåge den relevante udvikling og anvendelsen af de krav og betingelser, der er aftalt i aftalememorandummet.

1.5.2.Merværdien ved et EU-tiltag (f.eks. som følge af koordineringsfordele, retssikkerhed, større effekt eller komplementaritet). Ved "merværdien ved et EU-tiltag" forstås her merværdien af EU's intervention i forhold til den værdi, som medlemsstaterne ville have skabt enkeltvis Dette forslag om makrofinansiel bistand til Ukraine på op til 1 mia. EUR følger efter afgørelse (EU) 2022/313 om makrofinansiel bistand til Ukraine på 1,2 mia. EUR i form af lån, som blev udbetalt fuldt ud i to rater i marts og maj 2022. Denne makrofinansielle bistand styrker også Unionens foranstaltninger med henblik på direkte humanitær, økonomisk og forsvarsmæssig støtte samt Unionens initiativer om at koordinere multilaterale aktioner såsom "stand-up for Ukraine". Makrofinansiel bistand er i sagens natur også en katalysator for reformer, der styrker landets modstandsdygtighed på kort sigt og også bidrager til øget stabilitet på længere sigt. Disse forventede resultater er særlig relevante for Ukraine på dette kritiske tidspunkt. Ydelse af supplerende støtte til Ukraine i form af lån på nuværende tidspunkt kan hjælpe de ukrainske myndigheder med at overvinde de umiddelbare og mest presserende finansieringsudfordringer, der følger af krigen. Ved at støtte myndighedernes bestræbelser på at opretholde et stabilt makroøkonomisk miljø øger den foreslåede makrofinansielle bistand desuden merværdien af EU's samlede engagement i Ukraine og forbedrer effektiviteten af andre former for finansiel bistand fra EU til landet, herunder budgetstøttetransaktioner og tilskud, der er til rådighed gennem eksterne finansielle instrumenter under den nuværende flerårige finansielle ramme for 2021-2027. Projektfinansiering eller teknisk bistand vil hverken være egnet eller tilstrækkelig til at opfylde de bredere makrofinansielle mål for denne ekstraordinære makrofinansielle bistand. Den vigtigste merværdi af den makrofinansielle bistand i forhold til andre EU-instrumenter er, at den hurtigt vil lette de eksterne finansieringspres og bidrage til at sikre en fortsat stabil makrofinansiel ramme, bl.a. ved at fremme en holdbar betalingsbalance- og budgetsituation inden for en passende ramme for rapporteringskrav. Ved at bidrage til indførelsen af en passende overordnet politisk ramme kan den makrofinansielle bistand øge effektiviteten af de aktioner, der finansieres i Ukraine under andre finansielle EU-instrumenter med et mere snævert sigte. 1.5.3.Erfaringer fra tidligere foranstaltninger af lignende art Makrofinansielle bistandstransaktioner til fordel for partnerlande er underlagt bestemmelser om efterfølgende evaluering. Tidligere efterfølgende evalueringer af tidligere makrofinansielle bistandstransaktioner til Ukraine har vist, at de generelt var yderst relevante med hensyn til mål, finansieringsramme og politiske målsætninger. De har været afgørende for, at Ukraine har kunnet håndtere sine betalingsbalanceproblemer og gennemføre centrale strukturreformer for at stabilisere økonomien og forbedre holdbarheden i landets stilling over for udlandet. De har givet budgetbesparelser og finansielle fordele og har fungeret som katalysator for yderligere finansiel støtte og øget investortillid. De betingelser, der var knyttet til den makrofinansielle bistand, var i fuld overensstemmelse med det tilsvarende IMF-program og skabte en politisk forstærkende virkning, som har bidraget til, at de ukrainske myndigheder har gennemført vigtige reformer, navnlig på områder, der ikke er omfattet af andre internationale donorprogrammer. 1.5.4.Forenelighed med den flerårige finansielle ramme og mulige synergivirkninger med andre relevante instrumenter I princippet gælder der for makrofinansiel bistand i FFR 2021-2027 en tilførselssats på 9 % til den fælles hensættelsesfond, der er oprettet ved artikel 212 i Europa-Parlamentets og Rådets forordning (EU, Euratom) 2018/1046. I overensstemmelse med princippet om forsvarlig økonomisk forvaltning og i betragtning af den aktuelle anslåede risikoeksponering er det nødvendigt at dække disse yderligere eksponeringer mod Ukraine med en sats på 70 % af de hensatte midler i Unionens budget. I betragtning af den vanskelige situation i Ukraine og for at støtte landet på dets langsigtede stabilitetskurs bør Unionen desuden have mulighed for undtagelsesvis at dække renteomkostningerne og give Ukraine afkald på de administrative omkostninger. Rentegodtgørelsen bør afholdes over det rammebeløb, der er omhandlet i artikel 6, stk. 2, litra a), første led, i forordning (EU) 2021/947 for perioden 2023-2027. Eventuel synergivirkning med andre relevante instrumenter EU er blandt Ukraines største donorer og yder støtte til landets økonomiske, strukturelle og institutionelle reformer samt til civilsamfundet. Ydelse af supplerende støtte til Ukraine i form af lån på nuværende tidspunkt kan hjælpe de ukrainske myndigheder med at overvinde de betydelige finansieringsudfordringer, der opstår som følge af krigens forløb. Ved at støtte myndighedernes bestræbelser på at opretholde et stabilt makroøkonomisk miljø øger den foreslåede makrofinansielle bistand desuden merværdien af EU's samlede engagement i Ukraine og forbedrer effektiviteten af andre former for finansiel bistand fra EU til landet, herunder budgetstøttetransaktioner og tilskud, der er til rådighed gennem eksterne finansielle instrumenter under den nuværende flerårige finansielle ramme for 2021-2027. Den foreslåede ekstraordinære makrofinansielle bistand indgår også i en bredere EU-hjælpe- og genopbygningspakke til fordel for Ukraine, og den er en integrerende del af den samlede internationale bistand til Ukraine.

1.5.5.Vurdering af de forskellige finansieringsmuligheder, der er til rådighed, herunder muligheden for omfordeling Ved at anvende et lån øger denne makrofinansielle bistandstransaktion effektiviteten i EU-budgettet gennem løftestangseffekten og giver den bedste omkostningseffektive løsning. Kommissionen tillægges beføjelse til på vegne af både Den Europæiske Union og Euratom at låne midler på kapitalmarkederne med EU-budgettet som garanti. Målet er at tilvejebringe midler fra markedet til de bedst mulige renter takket være EU/Euratoms kreditværdighed (AAA-rating hos Fitch, Moody's og DBRS, AA hos S&P, alle med stabile udsigter) og derefter genudlåne dem til støtteberettigede låntagere i forbindelse med udlån som led i EFSM-projekter, betalingsbalanceprojekter, MFA-projekter og Euratomprojekter. Lånoptagelse og långivning gennemføres som modstående ("back-to-back") transaktioner for at undgå rente- eller valutakursrisici for EU-budgettet. Målet om at opnå midler til de bedst mulige renter for låntagnings- og långivningsaktiviteter er nået, fordi disse satser er i overensstemmelse med peer-institutionerne (EIB, EFSM og ESM). 1.6.Forslagets/initiativets varighed og finansielle virkninger  Begrænset varighed – gældende fra [DD/MM]ÅÅÅÅ til [DD/MM]ÅÅÅÅ – finansielle virkninger fra ÅÅÅÅ til ÅÅÅÅ for forpligtelsesbevillinger og fra ÅÅÅÅ til ÅÅÅÅ for betalingsbevillinger  Ubegrænset varighed –Iværksættelse med en indkøringsperiode fra ÅÅÅÅ til ÅÅÅÅ –derefter gennemførelse i fuldt omfang. 1.7.Planlagt(e) forvaltningsmetode(r)  Direkte forvaltning ved Kommissionen – i dens tjenestegrene, herunder ved dens personale i EU's delegationer – i forvaltningsorganerne

 Delt forvaltning i samarbejde med medlemsstaterne  Indirekte forvaltning ved at overlade budgetgennemførelsesopgaver til: – tredjelande eller organer, som tredjelande har udpeget – internationale organisationer og deres agenturer (angives nærmere) – Den Europæiske Investeringsbank og Den Europæiske Investeringsfond – de organer, der er omhandlet i finansforordningens artikel 70 og 71 – offentligretlige organer – privatretlige organer, der har fået overdraget offentlige tjenesteydelsesopgaver, i det omfang de har fået stillet tilstrækkelige finansielle garantier – privatretlige organer, undergivet lovgivningen i en medlemsstat, som har fået overdraget gennemførelsen af et offentlig-privat partnerskab, og som har fået stillet tilstrækkelige finansielle garantier – personer, der har fået overdraget gennemførelsen af specifikke aktioner i den fælles udenrigs- og sikkerhedspolitik i henhold til afsnit V i traktaten om Den Europæiske Union, og som er anført i den relevante basisretsakt –Hvis der angives flere forvaltningsmetoder, gives der en nærmere forklaring i afsnittet "Bemærkninger". 2.FORVALTNINGSFORANSTALTNINGER 2.1.Bestemmelser om overvågning og rapportering Angiv hyppighed og betingelser. De aktioner, der skal finansieres under denne afgørelse, vil blive gennemført ved direkte forvaltning ved Kommissionen fra hovedsædet. Denne bistand er af makroøkonomisk karakter. Kommissionens tjenestegrene vil overvåge aktionen med udgangspunkt i de specifikke foranstaltninger, der aftales med de ukrainske myndigheder i et aftalememorandum. 2.2.Forvaltnings- og kontrolsystem(er) 2.2.1.Begrundelse for den/de foreslåede forvaltningsmetode(r), finansieringsmekanisme(r), betalingsvilkår og kontrolstrategi

De aktioner, der skal finansieres under denne afgørelse, vil blive gennemført ved direkte forvaltning ved Kommissionen fra hovedsædet. MFA-udbetalingerne afhænger af en vellykket gennemgang og er betinget af, at de politiske betingelser knyttet til hver enkelt transaktion opfyldes. Overholdelsen af disse betingelser overvåges nøje af Kommissionen. 2.2.2.Oplysninger om de konstaterede risici og det/de interne kontrolsystem(er), der etableres for at afbøde dem Konstaterede risici Der er politiske risici, tillidsrisici og politiske risici forbundet med den foreslåede makrofinansielle bistandstransaktion. En væsentlig risiko for transaktionen er den fortsatte krig forårsaget af Ruslands uberettigede og uprovokerede invasion af Ukraine, som kan have en yderligere negativ indvirkning på Ukraines makroøkonomiske stabilitet og påvirke udbetalingen og/eller tilbagebetalingen af den foreslåede makrofinansielle bistand. Der er risiko for, at den makrofinansielle bistand kan anvendes på svigagtig vis. Da den makrofinansielle bistand ikke er øremærket til bestemte udgifter (i modsætning til eksempelvis projektfinansiering), er denne risiko relateret til faktorer såsom den generelle kvalitet af den ukrainske centralbanks og finansministeriets forvaltningssystemer, administrative procedurer, kontrol- og tilsynsfunktioner, IT-sikkerheden og tilstrækkeligheden af den interne og eksterne revisionskapacitet. En tredje risiko hænger sammen med muligheden for, at Ukraine ikke vil kunne efterkomme de finansielle forpligtelser over for EU, der udspringer af den foreslåede makrofinansielle bistand i form af lån (risiko for misligholdelse eller kreditrisiko). En sådan situation kan f.eks. forårsages af en væsentlig yderligere forringelse af betalingsbalancen og partnerens budgetstilling. Interne kontrolsystemer Den makrofinansielle bistand vil blive verificeret, kontrolleret og revideret på Kommissionens ansvar af Det Europæiske Kontor for Bekæmpelse af Svig (OLAF) og af Den Europæiske Revisionsret som fastsat i finansforordningens artikel 129. Under gennemførelsen vil Kommissionen periodisk kontrollere partnernes erklæringer. Betalingen er underlagt (1) overvågning af GD ECFIN's personale og (2) den normale kontrolprocedure i det finansielle kredsløb (model 2), der anvendes i GD ECFIN. Udbetalinger i forbindelse med makrofinansielle bistandstransaktioner kan gøres til genstand for supplerende uafhængig efterfølgende kontrol (dokumentation og/eller kontrol på stedet) ved tjenestemænd i GD ECFIN. Denne kontrol kan også foretages efter anmodning fra den ansvarlige ved subdelegation bemyndigede anvisningsberettigede. Afbrydelser og suspensioner af betalinger, finansielle korrektioner (gennemført af Kommissionen) og tilbagebetalinger kan finde sted om nødvendigt (er endnu ikke sket), og dette er eksplicit fastsat i finansieringsaftalerne med partnerlandene. 2.2.3.Vurdering af og begrundelse for kontrolforanstaltningernes omkostningseffektivitet (forholdet mellem kontrolomkostningerne og værdien af de forvaltede midler) samt vurdering af den forventede risiko for fejl (ved betaling og ved afslutning) De eksisterende kontrolsystemer har indtil videre sikret en effektiv fejlprocent for MFA-betalinger på 0 %. Der er ingen kendte tilfælde af svig, korruption eller ulovlige aktiviteter. Makrofinansielle bistandstransaktioner har en klar interventionslogik, der gør det muligt for Kommissionen at evaluere deres virkning. Kontrollen gør det muligt at bekræfte sikkerheden og realiseringen af politiske mål og prioriteter. 2.3.Foranstaltninger til forebyggelse af svig og uregelmæssigheder Angiv eksisterende eller påtænkte forebyggelses- og beskyttelsesforanstaltninger, f.eks. fra strategien til bekæmpelse af svig. For at mindske risiciene for svigagtig anvendelse vil der blive truffet en række foranstaltninger: For det første vil låneaftalen indeholde en række bestemmelser om inspektion, forebyggelse af svig, revisioner og inddrivelse af midler i tilfælde af svig eller korruption. Endvidere vil en række rapporteringskrav blive knyttet til bistanden med henblik på at styrke gennemsigtigheden og ansvarligheden i forbindelse med anvendelsen af midlerne. Bistanden vil desuden blive indbetalt på en særlig konto i Ukraines centralbank. Endvidere vil Kommissionens tjenestegrene i tråd med finansforordningens krav foretage en operationel vurdering af Ukraines finansielle og administrative kredsløb for at fastslå, at de indførte procedurer for forvaltning af programbistand, herunder makrofinansiel bistand, tilvejebringer en tilstrækkelig garanti. Den tidligere vurdering blev gennemført i juni 2020 og omfatter områder som budgetforberedelse og -gennemførelse, offentlig intern finanskontrol, intern og ekstern revision, offentlig indkøb, likviditets- og gældsstyring samt centralbankens uafhængighed. Kommissionen vil foretage endnu en operationel vurdering under gennemførelsen af den foreslåede ekstraordinære makrofinansielle bistandstransaktion.

Endelig vil bistanden blive verificeret, kontrolleret og revideret på Kommissionens ansvar af Det Europæiske Kontor for Bekæmpelse af Svig (OLAF) og af Den Europæiske Revisionsret som fastsat i finansforordningens artikel 129. 3.FORSLAGETS/INITIATIVETS ANSLÅEDE FINANSIELLE VIRKNINGER 3.1.Berørt(e) udgiftsområde(r) i den flerårige finansielle ramme og udgiftspost(er) på budgettet ·Eksisterende budgetposter I samme rækkefølge som udgiftsområderne i den flerårige finansielle ramme og budgetposterne. Udgiftsområde i den flerårige finansielle ramme Budgetpost Udgiftens art Bidrag Nummer OB/IOB fra EFTA-lande fra kandidatlande fra tredjelande iht. finansforordningens artikel 21, stk. 2, litra b) 6 14 02 01 11 "de østlige nabolande" OB NEJ NEJ NEJ NEJ 6 14 02 01 70 "NDICI — Et globalt Europa — tilførsler til den fælles hensættelsesfond" OB NEJ NEJ NEJ NEJ ·Nye budgetposter, som der er søgt om / Ikke relevant 3.2.Forslagets anslåede finansielle virkninger for bevillingerne 3.2.1.Sammenfatning af de anslåede virkninger for aktionsbevillingerne – Forslaget/initiativet medfører ikke anvendelse af aktionsbevillinger – Forslaget/initiativet medfører anvendelse af aktionsbevillinger som anført herunder: i mio. EUR (tre decimaler) Udgiftsområde i den flerårige finansielle

ramme 6 Udgiftsområde 6 – Naboområder og verden GD: NEAR År 2021 År 2022 År 2023 År 2024 År 2025 År 2026 År 2027 I ALT □ Aktionsbevillinger Budgetpost 14 02 01 11 "De østlige nabolande" Forpligtelser (1a) 20,0 20,0 20,0 20,0 20,0 100,0 Betalinger (2a) 20,0 20,0 20,0 20,0 20,0 100,0 GD: ECFIN År 2021 År 2022 År 2023 År 2024 År 2025 År 2026 År 2027 I ALT Budgetpost 14 02 01 70 "NDICI — tilførsler til den fælles hensættelsesfond" Forpligtelser (1b) 27,3 125,0 162,6 32,5 143,4 143,4 65,8 700,0 Betalinger (2b) 81,2 100,0 300,0 218,8 700,0 Administrationsbevillinger finansieret over bevillingsrammen for særprogrammer Budgetpost 14.20.03.01 MFA-tilskud Forpligtelser (1c) 0,1 0,15 0,25 Betalinger (2c) 0,1 0,15 0,25 Bevillinger I ALT til GD ECFIN Forpligtelser = 1b + 1c 27,3 125,1 162,6 32,5 143,5 143,4 65,8 700,25 Betalinger = 2b + 2c 0,1 81,2 100,1 300,0 218,8 700,25



Aktionsbevillinger I ALT (NEAR +ECFIN) Forpligtelser (3) 27,3 125,1 182,6 52,5 163,5 163,4 85,8 800,25 Betalinger (4) 0,1 20,0 1012 120,1 320,0 238,8 800,25 □ Administrationsbevillinger finansieret over bevillingsrammen for særprogrammer I ALT (5) Bevillinger I ALT under UDGIFTSOMRÅDE 6 i den flerårige finansielle ramme Forpligtelser = 3 + 5 27,3 125,1 182,6 52,5 163,5 163,4 85,8 800,25 Betalinger = 4 + 5 0,1 20,0 101,2 120,2 320,0 238,8 800,25



Udgiftsområde i den flerårige finansielle ramme 7 "Administrationsudgifter"

Dette afsnit skal udfyldes ved hjælp af arket vedrørende administrative budgetoplysninger, der først skal indføres i bilaget til finansieringsoversigten (bilag V til de interne regler), som uploades til DECIDE med henblik på høring af andre tjenestegrene. i mio. EUR (tre decimaler) År 2022 År 2023 År 2024 År 2025 År 2026 År 2027 I ALT GD: ECFIN □ Menneskelige ressourcer 0,848 0,424 0,424 0,072 0,072 0,072 1,912 □ Andre administrationsudgifter — 0,06 — — — — 0,06 GD ECFIN I ALT Bevillinger 0,848 0,484 0,424 0,072 0,072 0,072 1,972 Bevillinger I ALT under UDGIFTSOMRÅDE 7 i den flerårige finansielle ramme (Forpligtelser i alt = betalinger i alt) 0,848 0,434 0,424 0,072 0,072 0,072 1,972 i mio. EUR (tre decimaler) År 2021 År 2022 År 2023 År 2024 År 2025 År 2026 År 2027 I ALT Bevillinger I ALT inden for UDGIFTSOMRÅDE 1-7 i den flerårige finansielle ramme Forpligtelser 27,3 125,948 183,084 52,924 163,572 163,472 85,872 802,172 Betalinger 0,948 20,484 101,624 120,172 320,072 238,872 802,172 3.2.2.Anslåede resultater finansieret med aktionsbevillinger Forpligtelsesbevillinger i mio. EUR (tre decimaler) Angiv mål og resultater  År 2022 År 2023 År 2024 År 2025 År 2026 År 2027 I ALT RESULTATER Type Nej Omkostninger Nej Omkostninger Nej Omkostninger Nej Omkostninger Nej Omkostninger Nej Omkostninger Nej Omkostninger Antal resultater i alt Omkostninger i alt SPECIFIKT MÅL NR. 1... - Resultat Udbetaling af gavebistand 20,0 20,0 20,0 20,0 20,0 100,0 - Resultat Hensættelser til garantien for foranstaltninger udadtil 700,0 700,0 - Resultat Operationel vurdering 1 0,1 1 0,1 - Resultat Efterfølgende evaluering 1 0,15 1 0,15 Subtotal for specifikt mål nr. 1 700,1 20,0 1 20,15 20,0 20,0 20,0 800,25 I ALT 700,1 20,0 1 20,15 20,0 20,0 20,0 800,25 3.2.3.Sammenfatning af de anslåede virkninger for administrationsbevillingerne –X Forslaget/initiativet medfører anvendelse af administrationsbevillinger som anført herunder: i mio. EUR (tre decimaler) År 2022 År 2023 År 2024 År 2025 År 2026 År 2027 I ALT UDGIFTSOMRÅDE 7 i den flerårige finansielle ramme Menneskelige ressourcer 0,848 0,424 0,424 0,072 0,072 0,072 1,912 Andre administrationsudgifter — 0,06 — — — — 0,06 Subtotal UDGIFTSOMRÅDE 7 i den flerårige finansielle ramme 0,848 0,484 0,424 0,072 0,072 0,072 1,972 Uden for UDGIFTSOMRÅDE 7 i den flerårige finansielle ramme Menneskelige ressourcer Andre administrationsudgifter Subtotal uden for UDGIFTSOMRÅDE 7 i den flerårige finansielle ramme